Lolland-Falsters Stifts-Tidende, 1841-05-06
Udenlandske Efterretninger. Med Dueposten over Amsterdam er til Hamborg indtruffen den Efterretning fra Paris af 28de April, at de forenede Staters nye Præsident, General Harrison, pludselig er død. Dersom dette Dødsfald bekræfter sig, kan det blive af stor Vigtighed og let gjøre Ende paa det af Harrison tilveiebragte fredelige Forhold til England. Sverrig. Vi meddeelte for en Tid siden det Væsentligste af de mærkværdige Forhandlinger i den svenske Rigsdag om en Forandring i Repræsentionssystemet. Denne Sag er nu afgjort paa den Maade, at Bondestanden har antaget Constitutions-Comiteens Forslag, hvorimod de tre andre Stænder have afslaaet det. Bondestanden giver vistnok neppe efter for de tre andre Stænder, men fordrer Afstemning i en forstærket Comitee, og en saadan vil derfor sandsynligviis finde Sted. Muligen seirer da Forslaget; men hvad man da kan vente sig ved næste Rigsdag for et Forslag, som er blevet antaget imod tre Stænders Mening, er kun lidet tilfredsstillende for dem, som i Reformens snarlige Jværksættelse see den sikkreste Garantii for Fædrelandets Fremtid. Da man ikke kan gjøre nogen Regning paa Medhjelp fra Regjeringens Side, har man Grund til at frygte, at Reformen atter udsættes for flere Aar, ja at det neppe bliver muligt, i Rolighed og paa lovlig Maade at iværksætte den. Til det extraordinaire Budget have 2 Stænder bevilget 200,000 Rd., een Stand 100,000 og Bondestanden kun 50,000 Rd. Uagtet Grundloven byder, at der i Tilfælde af en saadan Ulighed i Meninger skal særskilt voteres over hver Stands Mening, har Finantscomiteen antaget, at de tre Stænder havde bevilget 100,000 Rd. og slet ikke taget Hensyn til Bondestandens afvigende Mening. Dersom dette kunde hengaae upaatalt og blive almindelig Praxis, vilde en enkelt Stands Mening aldrig kunne blive gjort gjældende, hvorfor Bondestanden har tilbagesendt denne Comiteebetænkning og forlangt, at Standens Beslutning maa komme under Afstemning i en forstærket Finantscomitee. Sagen er betænkelig - siger Götheborgs Handelstidende" –, betragtet som det kraftigste Skridt, den svenske Bondestand har taget siden Aaret 1809, da den vægrede sig for at underskrive Regjeringsformen, i Fald § 114 ikke udelodes deraf, især naar man betænker, at Bondestanden nu ikke lader sig bedrage af store Løfter og fagre Ord, som den dengang gjorde. Den 27de April voterede den forstærkede Statscomitee over en Deel forskjellige Pengebevillinger. Næsten i alle Tilfælde havde Ridderstanden og Geistligheden andraget paa et større, Borger= og Bondestanden paa et mindre Beløb, og den forstærkede Comitee tiltraadte i alle Puncter de af disse (de upriviligerede) Stænder gjorte Forslag. Reisende fra den 28de April til den 5te Mai 1841. Fra Gaabense til Vordingborg. Med Dagvognen: Jomfruerne Grønbeck og Brunnemann, Pastor Steenstrup; Greve Raben. Udenfor Posterne, Pastor Sidenius med Familie, Apotheker Hoffmann, Hr. Kranckel; Kjøbmand Krøyer; Dhrr. Meincke og Beck; Hr. Kaufmann, Proprietair Mackeprang med Familie, Kammerherre, Stiftamtmand v. Jessen med Tjener, Kjøbmændene Hvid og Koch; Cand. Jørgensen, Kjøbmand Mohr. Fra Vordingborg til Gaabense. Med Pakkeposten. Hr. Hammecken; Jomfru Jensen; Hr. Platen; Jomfru Posselt og 2 Børn. Med Personposten: Greve Knuth; Cand. juris Arnesen, Kjøbmand Lange; Forstkandidat Ostvald; Hr. Schou. Med Dagvognen, Mad. Petersen; Dhrr. Schiernoff, Lynghelm og Tolderlund. Udenfor Posterne: Kammerherre, Stiftamtmand v. Jessen, Jomfru Thiesen; Hollænderibestyrer Jansen; Hr. Buhl, Jomfru Rasmussen; Forpagter Cordug; Avlingsforvalter Selck; Jomfru Horn; Greve Giersdorff, Grevinde Giersdorff.